钦定古今图书集成/明伦汇编/官常典/第725卷 > 李靓
## 钦定古今图书集成/明伦汇编/官常典/第725卷 > 李靓

按《宋史忠义传》：“靓字彦和，吉州龙泉人。幼孤，母督之
学，不肯卒业。母诘之，辞曰：‘国家遭女真之变，㝢县云
扰，士当捐躯为国戡大憝，安能呫嗫章句间，效浅丈
夫哉！岳飞督师平虔寇，挺身从之。未行，奔母丧，除服
走淮南，以策干都督张浚，浚奇之，使隶淮西总管孙
晖戏下，累功授承信郎。绍兴十年，金遣其将翟将军’”
犯境，靓与部曲当其锋，转战至西京天津桥南，俘翟
将军。乘胜逐北，会金兵大至，遂死之，年三十一。